29. november 2012

**Kære forældre i 6. klasse**

Vi skal i det næste stykke tid arbejde med kapitlet Tal. Eleverne skal i denne periode lære om:

* **Talsystemet.** Primtal, sammensatte tal, kvadrattal og potens.
* **Decimaltal.** Tal med en, to og tre decimaler. Omskrivning mellem brøk og decimaltal.
* **Brøk.** Forlænge og forkorte. Plus og minus af simple brøker med forskellig nævner, fx $\frac{1}{4}+\frac{1}{8}$ . Gange helt tal med brøk, fx $3∙\frac{1}{4}$.
* **Procent.** Omskrivning mellem procent og decimaltal, fx 7 % = 0,07. Simpel procentregning ved hjælp af hovedregning, fx 100 % = 200 kr. Så er 10 % = 20 kr., og 30 % = 3 \* 20 = 60 kr.
* **Negative tal.** Forskellen på fortegn og regnetegn, fx (–2) – 3. Gange med negative tal, fx (–2) $∙$ (–2).

I kan hjælpe jeres barn godt på vej derhjemme ved hjælp af en eller flere af nedenstående aktiviteter:

**Spil og aktiviteter fra bogen:**

Følgende spil kan med fordel gentages derhjemme, når eleverne har arbejdet med dem i skolen.

|  |  |  |
| --- | --- | --- |
| Side 3 | Opgave 6 | **Primtalsspillet.** |
| Side 5Side 6 | Opgave 12Opgave 16 | **Største potens.****Fire på stribe.** |
| Side 9 | Opgave 27 | **Værdispillet.** |
| Side 12 | Opgave 39 | **Pengespillet.**Tegn et skema hver som vist på illustrationen og brug matadorpenge. |
| Side 15 | Opgave 48 | **Gangekrig.**Spillet kan også spilles som plus- eller minuskrig. |

**Andre aktiviteter:**

**Store tal.** Find store tal fx fra astronomiens verden, verdens rigeste mennesker, pris på drømmehuse, lottogevinster eller lignende. Sig tallene højt og tal om tierpotenser ud fra tallene. Se evt. side 6-7.

**Musik og brøker.** Find noder til forskellige musikstykker. Find taktarten og kontroller takterne ved at regne nodeværdierne sammen. Find evt. også takter med pausetegn og prøv at udregne hvor meget de forskellige pausetegn svarer til. Se evt. side 11 og <http://www.philtulga.com/pie.html>.

**Primtalsjagt**. Find primtal blandt husnumre, telefonnumre, aldre på familiemedlemmer, nummerplader, personnumre osv. På <http://www.virtuescience.com/prime-factor-calculator.html> kan man teste om et tal er et primtal eller et sammensat tal, og sammensatte tal kan opløses i primfaktorer.

God fornøjelse og med venlig hilsen

Skriv dit navn her...